
1. CHARAKTERISTIKA PREDMETU

Vzdelávací štandard predmetu PRÍRODOVEDA je konštruovaný tak, aby si žiaci postupne systematizovali poznatky o prírode, ktoré nadobudli spontánnym učením, pričom najskôr sa sústredia na opis pozorovaných skutočností, rozvíjajú si pozorovacie a kategorizačné spôsobilosti. 
Neskôr sa sústredia na rozširovanie poznania tým, že sa snažia skúmať fungovanie vybraných prírodných javov. Rozvíjané sú spôsobilosti potrebné pre objektívne skúmanie sveta a vyhľadávanie informácií v rôznych druhoch sekundárnych zdrojov. 
Učiteľ vedie žiakov do situácií, v ktorých je ich úlohou vyjadrovať aktuálne poznanie, diskutovať s vrstovníkmi o vysvetleniach pozorovaných skutočností. Zároveň poskytuje žiakom dostatok času na skúmanie situácií a javov tak, aby sami získali nové poznanie, ktoré je funkčne začlenené v ich aktuálnom systéme vedomostí. Učiteľ usmerňuje žiakov, ktorých úlohou je samostatne tvoriť nové poznatky vlastnou bádateľskou činnosťou. Prírodoveda vedie žiakov k premýšľaniu, skúmaniu, hľadaniu informácií, zvažovaniu, usudzovaniu a k tvorbe záverov, ktoré sú argumentačne podložené, či už minulou a aktuálnou skúsenosťou, alebo inak získavanými objektívnymi informáciami. 

2. [bookmark: page2]CIELE PREDMETU

Cieľom PRÍRODOVEDY je rozvoj prírodovednej gramotnosti žiakov. Prírodoveda rozvíja vo vzájomnej súčinnosti všetky tri zložky prírodovednej gramotnosti:  
· žiacke aktuálne poznanie (prírodovedné pojmy, koncepty);  
· poznávacie procesy žiaka potrebné pri úprave aktuálnych a tvorbe nových prírodovedných poznatkov (rozvíja induktívne poznávanie žiaka);  
· špecifické prírodovedné postoje, ktoré vedú žiaka k uvedomelému využívaniu vedomostí.  

Žiaci:  
· spoznávajú životné prostredie a pozorujú zmeny, ktoré sa v ňom dejú,  
· vyjadrujú svoje predstavy o javoch slovom a obrazom, diskutujú o svojich aktuálnych predstavách,  
· argumentujú a menia svoje naivné predstavy a vysvetlenia vplyvom argumentácie a/alebo vlastného bádania,  
· samostatne vyhľadávajú informácie v rôznych informačných zdrojoch a vo vybraných prírodovedných témach vedú veku primeranú a úrovni poznania zodpovedajúcu diskusiu,  
· pozorujú detaily prírodných objektov a prírodných javov a na ich základe rozvíjajú svoje aktuálne poznanie,  
· kategorizujú prírodné objekty na základe pozorovateľných znakov,  
· identifikujú faktory (premenné), ktoré vplývajú na priebeh pozorovaných či skúmaných situácií a javov,  
· experimentujú so zmenami podmienok a vyslovujú závery z vlastného bádania,  
· vytvárajú si vlastné poznámky z prírodovednej aktivity a uvedomujú si ich význam pri tvorbe záveru zo zrealizovanej činnosti,  
· majú osvojené základné prírodovedné pojmy, pričom ich vzájomne prepájajú a vytvárajú vysvetlenia,  
· odlišujú vedeckú terminológiu od bežnej, hovorovej komunikácie,  
· chápu význam výsledkov vedy pre každodenný život a objektívne posudzujú pozitívne a negatívne vplyvy vedy a technológií na prírodu a celkové životné prostredie,  
· citlivo pristupujú k živej prírode,  
· majú tendenciu vytvárať vysvetlenia,  
· dokážu meniť svoje predstavy o skutočnosti, ak sú ovplyvňované logickou argumentáciou.  

Komunikatívne a sociálno- interaktívne spôsobilosti 
Žiak na konci štvrtého ročníka vie/dokáže: 
· vyjadrovať sa súvisle a výstižne ústnou formou adekvátnou primárnemu stupňu vzdelávania,  
· dokázať určitý čas sústredene načúvať, náležite reagovať, používať vhodné argumenty a vyjadriť svoj názor, podať výklad a popis konkrétneho objektu, veci alebo činnosti, vyjadrovať sa nielen podrobne a bohato, ale aj krátko a výstižne, 
· vyplňovať formuláre ( tabuľky), 
· orientovať sa, získavať, rozumieť a aplikovať rôzne informácie, posúdiť ich význam v osobnom živote a v povolaní, 
· uplatňovať ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi, s ktorými prichádza do kontaktu, 

Intrapersonálne a interpersonálne spôsobilosti
Žiak na konci štvrtého ročníka vie/dokáže: 
· významne sa podieľať na stanovení zodpovedajúcich krátkodobých cieľov, ktoré smerujú k zlepšeniu vlastnej výkonnosti, 
· vedieť samostatne predkladať jednoduché návrhy a projekty, formulovať, pozorovať, triediť, 
· overovať a interpretovať získané údaje, rozhodovať o princípoch kontrolného mechanizmu na hodinách prvouky (neskôr prírodovedy), rozvíjať vlastnú aktivitu, samostatnosť, sebapoznanie, sebadôveru a reproduktívne myslenie, 
· primerane rozdeľovať jednotlivé kompetencie pri skupinovej práci pre ostatných členov tímu a posudzovať spoločne s učiteľom a s ostatnými, či sú schopní určené kompetencie zvládnuť,  
· ovládať základy modernej pracovnej technológie a niesť zodpovednosť za prácu v životnom prostredí, jeho ochranu, bezpečnosť a stratégiu jeho rozvoja, 
· mať zodpovedný vzťah k svojmu zdraviu, starať sa o svoj fyzický a duševný rozvoj, byť si vedomý dôsledkov nezdravého životného štýlu a závislostí, 
· prijímať a plniť zodpovedne dané úlohy, 
· pri práci s modernou  pracovnou technológiou /PC, notebook, fotoaparát.../ a niesť zodpovednosť za bezpečnosť pri práci s ňou, 
· samostatne pracovať a zapájať sa do práce kolektívu, riadiť jednoduchšie práce v menšom kolektíve, niesť zodpovednosť aj za prácu druhých, 
· určovať  vážne nedostatky a kvality vo vlastnom učení, pracovných výkonoch a osobnostnom raste, 
· stanovovať si ciele a priority podľa svojich osobných schopností, záujmov, pracovnej orientácie, 
· plniť úlohy smerujúce k daným cieľom formou využívania sebakontroly, sebaregulácie, sebahodnotenia a vlastného rozhodovania, 
· overovať získané poznatky, kriticky posudzovať názory, postoje a správanie druhých, 
· prispievať k vytváraniu ústretových medziľudských vzťahov, predchádzať osobným konfliktom. 

Schopnosť tvorivo riešiť problémy 
Žiak na konci štvrtého ročníka vie/dokáže: 
· získavať samostatným štúdiom všetky nové informácie z oblasti prvouky (neskôr prírodovedy), zhodnotiť význam  rozmanitých informácií, samostatne zhromažďovať informácie, vytriediť a využiť len tie, ktoré sú pre objasnenie problému najdôležitejšie, 
· určovať najzávažnejšie problémy, zvažovať rôzne možnosti riešenia, ich klady a zápory v danom kontexte aj v dlhodobejších súvislostiach, stanoviť kritériá pre voľbu konečného optimálneho riešenia, 
· vedieť vybrať vhodné postupy  a dodržiavať ich, 
· poskytovať ľuďom informácie,   
· spolupracovať pri riešení problémov s inými ľuďmi. 

Podnikateľské spôsobilosti 
Žiak na konci štvrtého ročníka vie/dokáže: 
· realizovať a vyhodnocovať projekty, 
· rozvíjať u žiakov komunikatívne schopnosti, asertivitu, kreativitu a odolnosť voči stresom, 
· poznať princípy odmeňovania a oceňovania aktívnych a tvorivých žiakov, 
· uplatňovať priebežnú kontrolu,    
· využívať zásady konštruktívnej kritiky, vedieť primerane kritizovať, ale aj znášať kritiku od druhých pri ústnom prejave,   
· pri skupinovej práci ovplyvňovať druhých a koordinovať ich úsilie, rýchle sa rozhodovať a prijímať opatrenia, 
· pri skupinovej a samostatnej práci rešpektovať právo na omyl ale aj zodpovednosť, 
· mať zodpovedný postoj k svojmu  ďalšiemu vzdelávaniu, uvedomovať si význam celoživotného učenia,  
· myslieť systémovo a komplexne, 
· sledovať a hodnotiť vlastný úspech vo svojom učení, prijímať hodnotenie výsledkov svojho učenia zo strany  učiteľov a spolužiakov,  
· pri skupinových prácach, pri komunikácii robiť aj nepopulárne, ale správne  opatrenia a rozhodnutia. 

Spôsobilosť využívať informačné technológie
Žiak na konci štvrtého ročníka vie/dokáže: 
· zoznámiť sa s rôznymi druhmi výučbových počítačových programov na prvouke (neskôr prírodovede) a využívať pri upevňovaní osvojených vedomostí a zručností , 
· vyhľadávať vhodné informačné zdroje a potrebné informácie aj na internete, využiť ich vo vyučovaní prvouky (neskôr prírodovedy), 
· komunikovať elektronickou poštou, využívať prostriedky on-line komunikácie, 
· evidovať, triediť a uchovávať informácie z jazykového vyučovania tak, aby ich mohol využívať pri práci aj na inom predmete /IFV/, 
· chrániť informácie pred znehodnotením alebo zmanipulovaním – priradením si vlastného hesla, 
· posudzovať vierohodnosť rôznych informačných zdrojov, kriticky pristupovať k získaným informáciám a byť mediálne gramotný, 
· vedieť, že existujú riziká, ktoré sú spojené s využívaním internetu a IKT, 
· graficky znázorňovať  úlohy, kde takéto znázorňovanie pomáha pri kvantitatívnom riešení. 

Spôsobilosť byť demokratickým človekom 
Žiak na konci štvrtého ročníka vie/dokáže: 
· Uvedomovať  si a rešpektovať, že telesné, citové, rozumové i vôľové zložky osobnosti sú rovnocenné a vzájomne sa dopĺňajú,  
· konať zodpovedne, samostatne a iniciatívne pri samostatnej i skupinovej práci, 
· poznať a rešpektovať, že neexistuje iba jeden pohľad na svet ,akceptovať názor spolužiakov, 
· uvedomuje si, že rozhodnutia ktoré vykonajú jednotlivci alebo členovia skupiny, budú mať vplyv na prítomnosť a budúcnosť,  - 	orientuje sa na budúcnosť vo svojom vzťahu k Zemi, 
· poznať, uznávať a podporovať alternatívne vízie vo vzťahu k udržateľnému rozvoju, ľudskému zdraviu a zdraviu našej planéty, 
· byť tvorivý, primerane kritizovať, jasne sa stavať k problémom, rýchlo sa rozhodovať, byť dôsledný, inšpirovať druhých, 
· uvedomovať si vlastnú kultúrnu, národnú a osobnostnú identitu, pristupovať s toleranciou k identite druhých.  

3. [bookmark: page3]TEMATICKÉ CELKY,, OBSAHOVÝ ŠTANDARD,, VÝKONOVÝ ŠTANDARD

3.  ročník
Rastliny a huby 
Životný cyklus rastlín, dĺžka života rastlín, význam lesa pre človeka, zemiak (ľuľok zemiakový), cukrová repa, pšenica ozimná, liečivé rastliny, odvar, výluh, žihľava dvojdomá, repík lekársky, lipa malolistá, skorocel kopijovitý, materina dúška, jedovaté rastliny, jedlé, nejedlé a jedovaté huby, plesne, kvasinky  

Živočíchy 
Ryby: kapor obyčajný, šťuka obyčajná; obojživelníky: skokan  hnedý; plazy: jašterica múrová, užovka obyčajná; vtáky: sýkorka  veľká, lastovička obyčajná, drozd čierny; cicavce: jež tmavý, krt  obyčajný, mačka domáca; živočíchy bez vnútornej kostry: babôčka  pávooká, slimák záhradný  

Človek
Trávenie, energia, stavebné látky, obezita, potravinová pyramída, vylučovanie, moč, potenie, pitný režim  

Neživá príroda a skúmanie prírodných javov 
Vzduch, kyslík, oxid uhličitý, prúdenie vzduchu, vietor, zrážky, teplota prostredia, teplo, teplota, teplomer, telesná teplota, kolobeh vody v prírode, dážď, sneh, hmla, topenie, vyparovanie, tuhnutie, tuhé, kvapalné a plynné látky, rozpúšťanie a topenie, plávajúce a neplávajúce predmety, nadľahčovanie telies vo vode, objem a hmotnosť  

Žiak na konci tretieho ročníka vie/dokáže: 
· opísať životný cyklus známeho rastlinného druhu: stromu – pagaštan konský; byliny – fazuľa obyčajná,  
· že niektoré rastliny žijú kratšie a iné dlhšie, že rastlina počas života kvitne a prinesie semená,  že zo semien na jar vyrastajú nové rastliny,  
· že niektoré rastliny na jar nevyrastajú zo semien, ale z koreňov, hľúz alebo cibúľ, ktoré sú počas zimy ukryté v zemi,  
· hodnotiť význam stromov (lesa, dreva) pre človeka,  skúmať život na vybranom strome,  
· rozpoznať typické poľné plodiny,  
· hodnotiť význam pestovania vybraných poľných plodín,  
· že mnohé rastliny obsahujú látky, ktoré pomáhajú liečiť zranenia a ochorenia,  - 	že liečivé látky sa nachádzajú v rôznych častiach rastliny (uvedie päť príkladov),  
· pripraviť z liečivých bylín odvar a výluh a vysvetliť medzi nimi rozdiel,  
· že neznáma rastlina môže byť jedovatá,  
· vysvetliť, akým spôsobom sa môže jed dostať do tela,  
· že huby nepatria medzi rastliny,  
· určiť na piatich hubách, či sú jedlé, nejedlé alebo jedovaté, že medzi huby zaraďujeme aj plesne a kvasinky, 
· opísať spôsob života vybraných zástupcov živočíšnej ríše (ryby, obojživelníky, plazy, vtáky, cicavce, bezstavovce), opísať vzťah vybraných živočíšnych druhov k prostrediu, v ktorom žijú,
· že trávenie je proces, pri ktorom si človek ponecháva v tele z potravy látky, ktoré potrebuje a zvyšok z tela vylučuje, vysvetliť proces trávenia človeka,  
· zakresliť časti tráviacej sústavy, vysvetliť, čo sa v zakreslených častiach sústavy deje s potravou,  
· zdôvodniť, na čo človek využíva získanú energiu a stavebné 
  látky potravinovej pyramídy,  
· vytvoriť týždenný jedálny lístok založený na vedomostiach o správnej životospráve,  
· vysvetliť vznik obezity,  
· vysvetliť a zakresliť princíp ako sa dostáva voda do organizmu a ako sa z neho vylučuje, 
· vysvetliť pitný režim,  realizovať prieskum o pitnom režime, zhodnotiť výsledky prieskumu vzhľadom na vedomosti o správnej životospráve,  odporučiť zmeny v pitnom režime, 
· že vzduch sa nachádza všade, vypĺňa priestory, ktoré sa zdajú byť prázdne,  že vietor je pohybujúci sa vzduch,  vysvetliť fungovanie teplovzdušného balóna,  
· realizovať dlhodobé pozorovanie znakov počasia a z výsledkov vyvodiť závery,  
· že najväčším zdrojom tepla je Slnko, 
· že teplo vzniká aj horením látok alebo trením, vysvetliť na príkladoch rozdiel, že niektoré látky sa zahrievajú  rýchlejšie a iné pomalšie
· že látky môžu byť v troch skupenstvách – tuhé, kvapalné a plynné, vysvetliť zmeny skupenstiev na príklade vody a použiť pri tom pojmy topenie, vyparovanie a tuhnutie, 
· že objem vyjadruje to, akú časť priestoru predmet zaberá,  navrhnúť postup porovnávania (merania) objemu a hmotnosti dvoch predmetov,

4. ročník
Prírodné spoločenstvá 
Dub letný, buk lesný, hrab obyčajný, borovica lesná, jeleň lesný, medveď hnedý, veverica stromová, sova lesná, zvonček konáristý, rumanček roľný, nevädza poľná, lipnica lúčna, čakanka obyčajná, koník lúčny, čmeľ zemný, križiak obyčajný, obrábanie pôdy, poľné plodiny, zajac poľný, králik poľný, sokol  Sťahovavý, škrečok poľný  bleduľa jarná, rys ostrovid, vydra riečna, medveď hnedý, Vŕba biela, jelša lepkavá, trsť obyčajná, lekno biele, kapor  obyčajný, šťuka obyčajná, kačica divá, vážka, komár, potravové reťazce a potravové siete  Plesnivec alpínsky, črievičník papučka

Človek
Dýchanie, spotreba kyslíka, pľúca, kvapôčková infekcia a pôvodcovia ochorení, kašeľ, kýchanie, srdce, tep, krv, červené krvinky, biele krvinky, krvné doštičky, cievy, krvný obeh  rozmnožovanie človeka, počatie, tehotenstvo, pôrod, detstvo, dospelosť, staroba, smrť  

Neživá príroda a skúmanie prírodných javov 
Spomaľovanie a zrýchľovanie pádu predmetov, magnet, magnetické pole, kompas, páka, hojdačka, rovnoramenné váhy, nožnice, kliešte, páčidlo, veslo, kľučka, pevný bod, kladka, lanovka, stavebná kladka, posilňovacie stroje, pevná  Kladka, voľná kladka, kladkostroj  naklonená rovina: svahové cesty – serpentín; skrutka, sekera, pluh, klin  Ozubené koleso: bicykel, hodiny, kuchynský mechanický šľahač, mechanická vŕtačka, vodný a veterný mlyn, súkolesie, ozubnica  Zem ako planéta, Mesiac ako družica Zeme, Slnko ako hviezda, Slnečná sústava, Merkúr, Venuša, Zem, Mars, Jupiter, Saturn, Urán, Neptún, súhvezdie, Veľký voz, Orion, Hvezdáreň, ďalekohľad, podmienky života na Zemi a vo vesmíre  

Žiak na konci štvrtého ročníka vie/dokáže: 
· opísať les ako spoločenstvo rastlín a živočíchov, ktoré sú vzájomne na sebe závislé,  
· vysvetliť život živočíchov v lese,    
· že rastliny vyžadujú pre svoj život rôznorodé podmienky,  
· vysvetliť život živočíchov v lúčnom poraste,  
· opísať spôsob života typických 	zástupcov lúčneho spoločenstva,  
· vysvetliť vznik polí obrábaním,  vysvetliť význam polí pre človeka,  
· porovnať pole s lúkou,  vytvoriť, na základe porovnania poľa s lúkou, závery o rôznorodosti rastlinstva,  
· vysvetliť život živočíchov na poli,  opísať spôsob života typických poľných živočíchov,  
· vysvetliť, že rastliny, ktoré žijú v blízkosti vodných zdrojov vyžadujú väčšie množstvo vody, v inom prostredí by neprežili,  
· vysvetliť, ako sa vodné rastliny prispôsobili životu vo vode,  
· vysvetliť, že voda je prostredím pre život mnohých živočíchov,  
· uviesť príklady živočíchov žijúcich priamo vo vode,  
· uviesť príklady živočíchov žijúcich pri vode a vodný zdroj je pre nich zdrojom potravy,  
· uviesť príklady živočíchov, ktoré potrebujú vodu len na rozmnožovanie,  
· že potravový  reťazec 	vyjadruje  potravovú 	závislosť jednotlivých organizmov žijúcich na určitom území,  
· vyhľadať v informačných zdrojoch chýbajúce informácie o spôsobe života organizmov,  
· že niektoré rastliny sú na pokraji vyhynutia, preto sú zákonom chránené, vysvetliť narušenie rovnováhy potravového reťazca pri vyhynutí určitej rastliny, 
· vysvetliť, čo sa môže stať, ak úplne vyhynie niektorý živočíšny druh,  
· chápe, že vdychovaný vzduch sa od vydychovaného odlišuje tým, že obsahuje menej kyslíka a viac oxidu uhličitého,  že pri zvýšenej námahe potrebuje človek viac energie, že so vzduchom sa do organizmu môžu dostať aj nečistoty alebo pôvodcovia ochorení
· že na zachytávanie nečistôt a pôvodcov ochorení slúži hlien, ktorý sa vylučuje v nose a v hrdle
· vysvetliť prenos ochorenia prostredníctvom kvapôčkovej infekcie,  
· vysvetliť obranné mechanizmy - kýchanie a kašlanie, 
· že srdce je sval,  že srdce je duté a pracuje ako pumpa na krv,  že na srdce sú napojené cievy, ktoré rozvádzajú krv po celom tele,
· vysvetliť, ako a prečo sa zrýchľuje tep pri vynakladaní námahy, že pravidelným cvičením sa trénuje aj srdce,  že krv je tekutina, ktorá rozvádza po tele potrebné látky,  
· vysvetliť, akým spôsobom sa tieto látky dostávajú do krvi,  že v krvi sa nachádzajú červené krvinky, biele krvinky a krvné doštičky,  vysvetliť význam darcovstva krvi,  vysvetliť krvný obeh,  zakresliť krvný obeh,  
· vysvetliť, že na splodenie dieťaťa je potrebný dospelý muž a dospelá žena,  že po oplodnení ženy mužom sa v tele ženy vyvíja dieťa deväť kalendárnych mesiacov, pričom matka je s dieťaťom spojená pupočnou šnúrou, cez ktorú dieťa od matky prijíma potrebné látky a kyslík,  
· vysvetliť význam rodiny pri rozmnožovaní človeka,  opísať vývin človeka od počatia až po starobu a sústrediť sa na zmeny v raste a vývine organizmu, 
· že niektoré predmety padajú k zemi rýchlejšie, iné pomalšie,  skúmaním zistiť, že to, ako rýchlo predmety padajú k zemi, závisí od veľkosti a tvaru predmetov,  
· že magnet je predmet, ktorý priťahuje niektoré kovové predmety a nepriťahuje žiadne nekovové predmety,  skúmaním zistiť, že magnet pôsobí do určitej vzdialenosti – má okolo seba tzv. magnetické pole,  
· navrhnúť 	postup, 	pomocou 	ktorého 	porovná 	veľkosť (odmeria) magnetického poľa dvoch magnetov,  vysvetliť, ako sa k sebe správajú dva magnety,  ako sa používa kompas,  
· že pomocou páky môžeme nadvihnúť ťažké predmety s menšou námahou,  použiť páku,  
· zostrojiť pevnú kladku, voľnú kladku aj kladkostroj,  
· že pomocou naklonenej roviny dokážeme vyniesť veľký náklad do výšky s menšou námahou
· vytvoriť z vlastného skúmania závery, že ozubené koleso je koleso, ktoré má na okraji zuby; tie zapadajú do zubov iných ozubených kolies,  
· že Zem je planéta, ktorá obieha okolo hviezdy nazývanej Slnko, že Zem má približne guľovitý tvar a okolo Zeme obieha jej družica – Mesiac, že Zem sa okrem pohybu okolo Slnka otáča aj okolo vlastnej osi,  že Zem sa okolo vlastnej osi otočí za jeden deň (24 hodín) a obehne okolo Slnka za jeden rok (365 dní),  
· že Mesiac nesvieti, ale odráža svetlo dopadajúce naň zo Slnka, vymenovať v poradí planéty slnečnej sústavy: Merkúr, Venuša, Mars, Jupiter, Saturn, Urán a Neptún,  
· rozpoznať hlavné súhvezdie zimnej oblohy – Orion a hlavné súhvezdie letnej oblohy – Veľký voz,  
· že vo vesmíre nie je vzduch,  
· zvážiť, aké podmienky by musela mať planéta na to, aby na nej človek prežil.  

4. PRIEREZOVÉ TÉMY

Osobnostný a sociálny rozvoj 
Pochopiť podobnosť medzi živými organizmami, že rastliny tak, ako živočíchy a ľudia sa vyvíjajú, rastú a rozmnožujú sa, dýchajú, prijímajú jedlo, vzduch a svetlo. Základom dobrého vývinu a rozvoja osobnosti je v princípe dodržiavanie psychohygieny, čo zabezpečuje  striedanie dňa a noci,  dostatok spánku, postavenie dní v týždni.  Uvedomovať si, že život na Zemi, sled udalostí je časovo obmedzený, čas je merateľný v hodinách pomocou klasických a digitálnych hodín,  dá sa pomenovať aj pojmami dnes, včera, zajtra, predtým, potom, život je ovplyvnený striedaním ročných období, mesiacov, týždňov, dní. Základom samostatnosti človeka je vedieť sa orientovať v prostredí, v ktorom vyrastá a žije. 
 
Environmentálna výchova 
Viesť žiakov k pochopeniu závislosti človeka na prírode, že súčasťou bytia je vzájomná symbióza živej a neživej prírody. Uvedomiť si zákonitosti prírody, dôležitosť rastlín a živočíchov v prírode, ich úžitok pre človeka. Že život na planéte je ovplyvnený potravinovým reťazcom. Viesť žiakov k zodpovednému konaniu voči zvieratám a prírode, ochrane prírody, rastlín, živočíchov. Uvedomiť si, že súčasťou živej prírody je neživá príroda, a s tým súvisí zodpovedný prístup človeka k ochrane vody, šetreniu vodných zdrojov, ochrane pôdy.  
 
Mediálna výchova 
Učiť žiakov vyhľadávať informácie o prírode v médiách, na internete. Schopnosť tvoriť si svoj vlastný názor na základe prijímaných informácií, rozlišovať informácie podávané médiami vo svoj prospech, v prospech života, životného prostredia, rozlišovať fikciu od skutočnosti.  
 
Multikultúrna výchova 
Viesť žiakov k zodpovednému prístupu pri výbere záujmov, ktoré ovplyvnia výber budúceho povolania, učiť žiakov rešpektovať  rôznorodosť záujmov, profesií. Pochopiť význam povolania, dôležitosť úlohy hasičov, policajtov, zdravotnej služby v spoločnosti, bežnom živote. Každý človek je súčasťou istej kultúry, ktorú treba tolerovať a rešpektovať. 

Dopravná výchova 
Získať základy bezpečnosti cestnej premávky, dodržiavať bezpečnosť pri ceste do školy, v obci. Význam a využívanie dopravných prostriedkov ako spôsob poznávania krajiny, okolia.
Ochrana života a zdravia 
Vytvárať u žiakov zodpovedný prístup k sebe samému a k okoliu, k starostlivosti o zdravie. Učiť základom ochrany zraku, sluchu, bezpečnosti pri práci a hre, pobytu na slnku, ochrane pri hre a pohybe proti zlomeninám, únave svalov pravidelným cvičením, privolanie pomoci. Uplatňovať hygienické zásady pri jedle a používaní WC. Uvedomovať si dôležitosť pohybu. 
 
Regionálna výchova  a tradičná ľudová kultúra 
Viesť žiakov k národnej identite, že sú občanmi obce, mesta, ktoré je súčasťou Slovenska. Každý človek je súčasťou spoločnosti, krajiny, ktorá má svoje prvky, štátne symboly. Učiť žiakov rozlišovať štátne sviatky, ich tradície.  
 
Výchova k manželstvu a rodičovstvu 
Pochopiť úlohu a význam rodiny, členov rodiny, ich postavenie v rodine, úcta k starším ľuďom, oslava narodenín a menín ako prejav úcty k blízkym. 
 
Tvorba projektu a prezentačné zručnosti 
Vedieť získané informácie využiť pri tvorbe projektov, prezentovať ich pred žiakmi, zostrojiť jednoduchý model presýpacích hodín, kyvadla, navrhnúť vlastný spôsob merania času, vytvoriť záver, ktoré látky sú v pôde rozpustné, opísať proces filtrácie, opísať proces odparovania, kolobehu vody. 

Medzipredmetové vzťahy
Vyučovanie prvouky je úzko späté s ostatnými vyučovacími predmetmi, ktoré spolupôsobia pri vytváraní správnych prírodovedných poznatkov, pestovaniu zodpovedného postoja k životnému prostrediu, k sebe samému a okoliu napr.  výtvarná výchova, telesná výchova, etická výchova, náboženská výchova, slovenský jazyk.  

5. METÓDY A FORMY PRÁCE – STRATÉGIE VYUČOVANIA

Učiteľ využíva rozličné vyučovacie metódy (napr. heuristickú, analyticko-syntetickú atď.) a rozmanité formy práce. Ich výber a použitie závisí od konkrétnych podmienok pri rešpektovaní zásady primeranosti veku. 
Významné miesto má samostatná práca žiakov s dôrazom na diferencovanosť úloh a individuálny prístup učiteľa k žiakom. Ďalej je to práca v dvojiciach či skupinách, ktorá má byť účelná a má sa využívať funkčne. Dôležité je rozvíjať invenciu žiakov a využívať ich hravosť prostredníctvom didaktických hier a tým prispievať k rozvíjaniu matematickej gramotnosti, V edukačnom procese prvouky by sa mala využívať nielen základná organizačná forma vyučovacia hodina, ale aj exkurzia, vychádzka. Vyučovanie by malo byť zážitkovým vyučovaním. 
Podľa vlastného uváženia s ohľadom na podmienky danej triedy si učiteľ vyberá priebežne vo všetkých ročníkoch a aplikuje tieto formy, metódy a prostriedky:  
Formy:
· skupinová práca žiakov (rôzne formy výstupu podľa témy) 
· frontálna, hromadná práca 
· práca vo dvojiciach  
· individuálna práca žiakov (rôzne formy výstupu podľa témy) 
· práca s knihou 
· práca s modelmi 
· práca s doplnkovým textom 
· analýzy ukážok, práca s IKT 
Metódy:  
· motivačné: brainstorming, výmena názorov, didaktické hry m. rozhovor, m. rozprávanie, m. demonštrácia, m. výzva, pochvala  
· expozičné: výklad, vysvetľovanie, vyučovací rozhovor, prednášky, demonštrácia pohybu, činnosti, pozorovanie, manipulácia s predmetmi, prezentácia, práca s ukážkami 
· fixačné: skupinová diskusia, diskusia, rozprávanie, pojmové mapy 
· diagnostické a klasifikačné: m. pozorovania žiakov, klasifikačné metódy, slovné hodnotenie, ústne písomné, praktické skúšanie, did. testy, rozbor žiackych písomných prác 
· slovné- vysvetľovanie, popis, rozprávanie, dialogické- rozhovor, beseda, problémová metóda, heuristická metóda 
· názorné- demonštrácia, pozorovanie, modelovanie 
· praktické- projekčná činnosť, praktické práce, didaktické hry, práca s CD, internetom 
· logické- analytická, syntetická, analyticko- syntetická, induktívna, deduktívna, genetická, dogmatická 

6. HODNOTENIE PREDMETU

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 

Priebežné ústne skúšanie frontálne – slovne z jednotlivých tematických celkov
Priebežné ústne skúšanie individuálne –  ústne skúšanie najmenej 1-krát za hodnotiace obdobie, klasifikácia známkou z jednotlivých tematických celkov
Pracovné listy, praktické písomné cvičenia, aktívna účasť na hodine –  slovné hodnotenie, klasifikácia známkou
Prezentácia samostatných prác podľa tematických celkov – klasifikácia známkou a podľa stanovených kritérií
Projektové úlohy  k vybranej téme – slovné hodnotenie, klasifikácia  známkou podľa  vopred stanovených kritérií. 

· [bookmark: page13]Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého žiaka podľa jeho schopností. Výkon žiaka je hodnotený vzhľadom na jeho možnosti. Snahou každého učiteľa je pozitívne hodnotenie, ktoré má veľký motivačný charakter.
· Rozlišujeme hodnotenie začlenených ( integrovaných) a bežných žiakov.
· Žiakov postupne vedieme, aby sa vedeli ohodnotiť sami, ale aj svojho spolužiaka.
· Vyučujúci klasifikuje iba prebrané a precvičené učivo. Pri klasifikácii používa platnú klasifikačnú stupnicu. Vedie evidenciu o každom hodnotení žiaka.
· Písomné práce a ďalšie druhy skúšok rozvrhne učiteľ rovnomerne na celý školský rok. 
· Písomné práce po prebratí tematického sú oznámené vopred. Pravidelným rozvrhnutím hodnotiacich činností zabráni preťažovaniu žiaka. 
· Na konci každého klasifikačného obdobia sú žiaci na vysvedčení hodnotení známkami.
· Pri kontrolných prácach sa využíva stupnica percentuálneho hodnotenia.
	Známka
	Úspešnosť

	 
	OD
	DO

	1
	100,0 %
	90,0 %

	2
	89,0 %
	75,0 %

	3
	74,0 %
	50,0 %

	4
	49,0 %
	30,0 %

	5
	29,0 %
	0,0 %

7. UČEBNÉ ZDROJE
Odporúčaná literatúra:  
3. ročník 
ADAME, R., KOVÁČIKOVÁ.: Prírodoveda 3 pre prvý stupeň základných škôl  - pracovná učebnica, AITEC 
ADAME, R., KOVÁČIKOVÁ.: Prírodoveda 3 pre tretiakov - LITE - pracovná učebnica, AITEC 
ADAME, R., KOVÁČIKOVÁ.: Multimediálny disk (MMD)k pracovnej učebnici Prírodoveda 3 pre prvý stupeň základných škôl   
4. ročník 
ADAME, R., KOVÁČIKOVÁ.: Prírodoveda 4 pre prvý stupeň základných škôl  - pracovná učebnica, AITEC 
ADAME, R., KOVÁČIKOVÁ.: Multimediálny disk (MMD)k pracovnej učebnici Prírodoveda 4 pre prvý stupeň základných škôl   
· Webové stránky: www.zborovna.sk  www.interaktivnaskola.sk www.bezkriedy.sk  
· Didaktická technika a materiálne výučbové prostriedky:  
· Počítač, notebook, CD - prehrávač, dataprojektor, Interaktívna tabuľa 
· Obrazový materiál, modely, textový materiál, encyklopédie, posluchové nahrávky, DVD, CD, plagáty, edukačné CD 
· Nápovedné obrázky, Makety euro bankoviek a mincí 
· PowerPoint prezentácie  
· Výukové CD PVO pre 1.stupeň ZŠ 
· Interaktívne cvičenia  

